CELEX: 31987D0563
Language: el
Date: 1987-11-26 00:00:00
Title: 87/563/ΕΟΚ: Απόφαση της Επιτροπής της 26ης Νοεμβρίου 1987 για την κατάργηση της απόφασης 87/495/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία

Avis juridique important

|

31987D0563

87/563/ΕΟΚ: Απόφαση της Επιτροπής της 26ης Νοεμβρίου 1987 για την κατάργηση της απόφασης 87/495/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία  

Επίσημη Εφημερίδα αριθ. L 341 της 03/12/1987 σ. 0037 - 0037

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Νοεμβρίου 1987  για την κατάργηση της απόφασης 87/495/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία  (87/563/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 87/489/ΕΟΚ (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 87/489/ΕΟΚ, και ιδίως το άρθρο 8,  την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε τελευταία από την οδηγία 87/491/ΕΟΚ (5), και ιδίως το άρθρο 7,  Εκτιμώντας:  ότι στην Ιταλία εκδηλώθηκε επιδημία αφθώδους πυρετού·  ότι, στη συνέχεια της επιδημίας αφθώδους πυρετού, η Επιτροπή ενέκρινε διάφορες αποφάσεις εκ των οποίων τελευταία την απόφαση 87/495/ΕΟΚ (6)·  ότι μπορεί να θεωρηθεί ότι ο αφθώδης πυρετός στην Ιταλία έχει εξαλειφθεί·  ότι οι ιταλικές αρχές παρέχουν κάθε εγγύηση στη Μόνιμη Κτηνιατρική Επιτροπή ότι θα συνεχίσουν να απαγορεύουν την είσοδο στις ενδοκοινοτικές συναλλαγές κρεάτων και προϊόντων με βάση το κρέας, τα οποία είχαν απαγορευθεί δυνάμει των προηγουμένων αποφάσεων που ισχύουν για την περίοδο από 1ης Νοεμβρίου 1984 έως 27 Νοεμβρίου 1987·  ότι, υπό τον όρο ότι δεν θα διαπιστωθεί καμία νέα εστία της ασθένειας πριν από τις 27 Νοεμβρίου 1987, η απόφαση 87/495/ΕΟΚ μπορεί να καταργηθεί·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Καταργείται η απόφαση 87/495/ΕΟΚ από τις 27 Νοεμβρίου 1987, εκτός από την περίπτωση που θα διαπιστωθεί νέα εστία αφθώδους πυρετού στο ιταλικό έδαφος πριν από την ημερομηνία αυτή.  2. Τα κράτη μέλη θα συνεχίσουν να απαγορεύουν την είσοδο στην επικράτειά τους κρεάτων και προϊόντων με βάση το κρέας, τα οποία είχαν απαγορευθεί δυνάμει των προηγουμένων αποφάσεων που ισχύουν για την περίοδο από 1ης Νοεμβρίου 1984 έως 27 Νοεμβρίου 1987.  Άρθρο 2  Τα κράτη μέλη τροποποιούν από τις 2 Δεκεμβρίου 1987 τα μέτρα που εφαρμόζουν στις συναλλαγές, ώστε να συμμορφωθούν με την παρούσα απόφαση.  Επ' αυτού ενημερώνουν αμέσως την Επιτροπή.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 26 Νοεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 280 της 3. 10. 1987, σ. 28.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 47 της 21. 2. 1980, σ. 4.  (5) ΕΕ αριθ. L 279 της 2. 10. 1987, σ. 27.  (6) ΕΕ αριθ. L 283 της 6. 10. 1987, σ. 17.